Kamu bisa jelasin ke aku soal Pertubuhan Perisikan Pertahanan Malaysia dalam bahasa melayu?

Pertubuhan Perisikan Pertahanan Malaysia atau PPPM ialah agensi perisikan tentera bagi Angkatan Tentera Malaysia. Peranannya dikatakan setaraf dengan Agensi Perisikan Pertahanan Amerika Syarikat. PPPM di ketuai oleh seorang Leftenan Jeneral tentera darat dan terdiri daripada tiga cabang perkhidmatan tentera seperti Kor Risik DiRaja Tentera Darat, cawangan risik tentera laut dan cawangan risik tentera udara.

PPPM secara rasminya ditubuhkan pada 1 Oktober 1981 sebagai Bahagian Staf Perisikan Pertahanan (BSPP) bagi menggantikan Direktorat Perisikan Bersama (DPS) dan peranan utama PPPM ketika itu ialah mengumpul dan menghasilkan produk risikan bagi menangani ancaman Parti Komunis Malaya (PKM) semasa Darurat Kedua.

Ketua PPPM dikenali sebagai Ketua Pengarah Perisikan Pertahanan (KPPP) dan melapor terus kepada Panglima Angkatan Tentera. Beliau juga melapor kepada Menteri Pertahanan dan Bahagian Keselamatan Negara (BKN). KPPP terkini ialah Lt. Jen. Datuk Ahmad Norihan bin Jalal.

Bahagian Staf Perisikan Pertahanan (BBSP) Angkatan Tentera telah dinamakan semula sebagai Pertubuhan Perisikan Pertahanan Malaysia (PPPM). Penukaran nama dan logo secara rasmi dilakukan pada 23 September 2022 oleh Panglima Angkatan Pertahanan Jeneral Affendi Buang.